नारी का सम्मान,भ्रूण हत्या रोकने की शपथ
सामाजिक समरसता एवं विप्र नारी शक्ति सम्मान समारोह शनिवार को वेटरनरी सभागार आयोजित किया गया। इस अवसर पर अतिथियों एवं समग्र समाज की विभिन्न संस्थाओं प्रतिनिधियों द्वारा प्रथम महिला अधिकारी सीमा सुरक्षा बल तनुश्री पारीक का सम्मान किया गया। उन्होंने मौजूद सभी को कन्या भ्रूण हत्या रोकने की शपथ दिलाई मुख्य अतिथि पं मनीष पारीक जयपुर ने समाजोत्थान के लिए सभी को आगे आने का आह्वान किया। अध्यक्षता करते हुए विधायक डाॅ. गोपाल कृष्ण जोशी ने कहा कि नारी समाज की धुरी है, समाज की ऐसी बेटियों पर हमें गर्व है। प्रमुख वक्ता रेणु भीम ने समाज की एकता पर बल दिया। तनुश्री को सम्मानित करने वालों में सुरेंद्र व्यास, हनुमान साखी, भंवर लाल उपाध्याय, गायत्री प्रसाद शर्मा, मोहन लाल प्रदीप सारस्वत, दुर्गा प्रसाद गौड़, बनवारी लाल, शिवराज शर्मा, दिनेश जोशी, इला पारीक, सुहानी शर्मा, सीमा पारीक, मालचंद तिवाड़ी, बुलाकी शर्मा, शिव राज पंचारिया, गणेश पाणेचा, देवेंद्र सारस्वत आदि शामिल हुए। संचालक मोनिका गौड़ ने अतिथियों का परिचय कराया। संयोजक के के शर्मा ने धन्यवाद ज्ञापित किया।
वेटरनरी कॉलेज में आयोजित कार्यक्रम में महिला कमांडेड तनुश्री का अभिनंदन करते अतिथि।
hin_Deva hin_Deva hin_Deva